സംവാദം:ചെമ്പൈ വൈദ്യനാഥ ഭാഗവതര്‍ - വിക്കിപീഡിയ

# സംവാദം:ചെമ്പൈ വൈദ്യനാഥ ഭാഗവതര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഭാരതീയ സംഗീത പാരമ്പര്യത്തിന്‍റെ അനശ്വര പ്രകാശമായിരുന്നു ചെമ്പൈ വൈദ്യനാഥ ഭാഗവതര്‍. ഇരുപതാം നൂറ്റാണ്ടില്‍ സംഗീതലോകത്തിന് കേരളം നല്‍കിയ അമൂല്യമായ സംഭാവനയാണു. ”ഘന ചക്രതാന സുബ്ബയ്യര്‍“ എന്ന നാമത്തില്‍ പ്രസിദ്ധനായിരുന്ന സുബ്ബയ്യഭാഗവതരുടെ പുത്രനായ അനന്തന്‍ ഭാഗവതരുടെയും പാര്‍വതി അമ്മാളുടെയും മകനായി ആയിരത്തിയെണ്ണൂറ്റി തൊണ്ണൂറ്റാറു സെപ്തംബര്‍ പതിനാലാം തിയതി ഭരണി നക്ഷത്രത്തില്‍ ജനിച്ചു. പിതാവ് തന്നെയാണ് ചെമ്പൈയുടെ സംഗീതഗുരു. ജന്മനായുള്ള സംഗീതജ്ഞാനവും സംഗീതവിദ്വാനായ പിതാവിന്‍റെ കീഴില്‍ കര്‍ശനമായ അഭ്യസനവും പിതാവിനെ കാണാന്‍ ഇടയ്ക്കിടെ വീട്ടിലെത്തുന്ന സംഗീതജ്ഞന്മാരുമായുള്ള സഹവാസവും ചെമ്പൈയെ മികച്ച ഗായകനാക്കി. അനുപമമെന്നും അത്യുത്തമമെന്നും വിശേഷിപ്പിയ്ക്കുന്നതും ഗംഭീരത്തിലധിഷ്ഠിതവുമാണ് ചെമ്പൈയുടെ വെങ്കലനാദം. നാദോപാസനയില്‍ അനിഷേധ്യനായി മാറിയ ചെമ്പൈക്ക് ലഭിച്ച അംഗീകാരങ്ങള്‍ അനവധിയാണ്. ആയിരത്തിതൊള്ളായിരത്തി മുപ്പത്തേഴില്‍ മൈസൂര്‍ രാജാവ് ആസ്ഥാനവിദ്വാന്‍ പദവി നല്‍കി. അമ്പത്തെട്ടില്‍ ദേശീയ അവാര്‍ഡിന് അര്‍ഹനായി. എഴുപത്തൊന്നില്‍ മദ്രാസ് മ്യൂസിക് അക്കാഡമി സംഗീതകലാനിധിബിരുദം, എഴിപത്തിരണ്ടില്‍ പത്മഭൂഷന്‍, തഞ്ചാവൂരില്‍ നിന്ന് സംഗീത സമ്രാട്ട്, ബാംഗളരില്‍ നിന്ന് ഗാനഗന്ധര്‍വ്വ, തിരുന്വാടുതുറയില്‍ നിന്ന് ആസ്ഥാന വിദ്വാന്‍, ഗുരുവായൂരില്‍ നിന്ന് അഭിനവത്യാഗബ്രഹ്മം, ഇവയൊക്കെ ആ ബഹുമതിപ്പട്ടികയില്‍പ്പെടുന്നു. സംഗീതത്തിന് വേണ്ടി ജീവിച്ച ചെമ്പൈ ശിഷ്യന്മാര്‍ക്ക് ഒരു വടവൃക്ഷമായി തണലേകിയിരുന്നു.ജാതിയോ മതമോ കുലമഹിമയോ ദരിദ്രനെന്നോ സമ്പന്നനെന്നോ നോക്കാതെ ശിഷ്യന്മാരെ സ്വീകരിച്ചു. ചെറുപ്പത്തില്‍ ചെമ്പൈക്ക് ശബ്ദതടസ്സം നേരിട്ടു. ചികിത്സയ്ക്കുശേഷം ശബ്ദതടസ്സം നീങ്ങിക്കിട്ടുകയും ചെയ്തു. ശബ്ദതടസ്സം നീങ്ങി കിട്ടിയത് ഗുരുവായൂരപ്പന്‍റെ കാരുണ്യത്താലാണെന്ന വിശ്വസം ചെമ്പൈയെ ഗുരുവായൂര്‍ ഏകാദശി ദിവസം ഗുരുവായൂരില്‍ ചെന്ന് കച്ചേരി നടത്തുന്ന പതിവിലേയ്ക്ക് എത്തിച്ചു. ചെമ്പൈ ആയിരത്തിതൊള്ളായിരത്തീഴുപത്തിനാല് ഒക്ടോബര്‍ പതിനാറാം തിയതി ദിവംഗതനായി. അദ്ദേഹത്തിന് മരണാനന്തരബഹുമതിയായി ഗുരുവായൂര്‍ ദേവസ്വം ഗുരുവായൂര്‍ ഏകാദശിയോട് അനുബന്ധിച്ച് ചെമ്പൈ സംഗീതോത്സവം വര്‍ഷം തോറും നടത്തിവരുന്നു. സര്‍ക്കാര്‍ ഉടമയിലുള്ള പാലക്കാട്ടെ സംഗീതകോളേജ് ആയിരത്തി തൊള്ളായിരത്തി എണ്‍പത്തിയൊന്ന് ജൂണ്‍ ഒന്ന് മുതല്‍ ‘ചെമ്പൈ സ്മാരക സംഗീത കോളേജ്’ എന്ന പേരില്‍ അറിയപ്പെടുന്നു.

Retrieved from "http://ml.wikipedia.org/wiki/%E0%B4%9A%E0%B5%86%E0%B4%AE%E0%B5%8D%E0%B4%AA%E0%B5%88_%E0%B4%B5%E0%B5%88%E0%B4%A6%E0%B5%8D%E0%B4%AF%E0%B4%A8%E0%B4%BE%E0%B4%A5%E0%B4%AD%E0%B4%BE%E0%B4%97%E0%B4%B5%E0%B4%A4%E0%B4%B0%E0%B5%8D%E2%80%8D"

Retrieved from "http://ml.wikipedia.org../../../%E0%B4%9A/%E0%B5%86/%E0%B4%AE/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%9A%E0%B5%86%E0%B4%AE%E0%B5%8D%E0%B4%AA%E0%B5%88_%E0%B4%B5%E0%B5%88%E0%B4%A6%E0%B5%8D%E0%B4%AF%E0%B4%A8%E0%B4%BE%E0%B4%A5_%E0%B4%AD%E0%B4%BE%E0%B4%97%E0%B4%B5%E0%B4%A4%E0%B4%B0%E0%B5%8D%E2%80%8D.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക